
ОПШТИНСКА ИЗБОРНА КОМИСИЈА Бр.06- 61-7/2026-01
Датум: 14. октобар 2026.године 
Александровац
ЗАПИСНИК ОПШТИНСКЕ ИЗБОРНЕ КОМИСИЈЕ ОПШТИНЕ АЛЕКСАНДРОВАЦ  СА СЕДНИЦЕ ОДРЖАНЕ 14. октобра  2026. ГОДИНЕ
Седница Општинске изборне комисије општине Александровац (у даљем тексту Комисија) одржана је дана 14. октобра 2026 . године (среда) у сали општине Александровац са почетком у 13,00 сати.
Седници Комисије присуствују чланови комисије:  Александар Ђорђевић, председник Комисије, Љиљана Јовић, заменик председника Комисије и чланови: Душица Џамић Живковић,заменик члана, Сузана Михајловић, члан, Добрила Вукојевић, члан, Милош Радуловић, члан, Далиборка Раденковић, члан,Весна Петковић, заменик члана,  Иван Михајловић, члан, Урош Јовић, заменик члана, Горан Станковић, члан, Александра Тоскић, члан, Светлана Јовановић заменик члана, Драгослав Стајковац, члан, Јана Вилимоновић,  члан, Бобан Прибановић, члан, Драгана Попадић, члан., Данијела Ћосић, члан, Сандра Ћалић, заменик члана, Миливоје Живковић, члан и Звонко Васић, члан.  .
Седници присуствује секретар Комисије Бранкица Маринковић и заменик секретара Душица Тодосијевић, која води записник.
Председавајући је на основу евиденције констатовао да седници присуствује потребан број чланова комисије за рад и пуноважно одлучивање.
Председавајући  је упознао чланове са  предлогом 

ДНЕВНОГ РЕДА
1. Доношење Решења о именовању сталног састава бирачких одбора 
2. Доношење Решења о именовању чланова и заменика чланова проширеног састава бирачких одбора .
3. Доношење Одлуке а о овлашћењу члана Општинске изборне комисије општине Александровац за доношење Решења о промени члана, односно заменика члана бирачких одбора.
4. Разно.
Предлога за измену и допуну дневног реда није било.
Предложени дневни ред једногласно је усвојен. 

Тачка 1.
Доношење Решења о именовању сталног састава бирачких одбора
Председавајући је упознао присутне са одредбама члана 37. Закона о избору народних посланика и навео да су овлашћени предлагачи посланичких група Народне скупштине према распореду који је утврђен Одлуком Републичке изборне комисије поднели предлоге за именовање чланова и заменика чланова сталног састава бирачких одбора за спровођење избора за народне посланике расписаних за 25. октобар 2026. године за територију општине Александровац. Председавајући је отворио дискусију и поставио питање да ли има примедби на предлоге решења који су електронским путем достављени свим члановима Комисије и њиховим заменицима. 
Како се нико није јавио за реч по овој тачки дневног реда , Комисија је једногласно донела
Р Е Ш Е ЊА
о именовању чланава и заменика чланова Бирачких одбора у сталном саставу за спровођење избора за народне посланике расписаних за 25. октобар 2026. године за бирачка места 1-61 у општини  Александровац 


Тачка 2.
Доношење Решења о именовању проширеног састава бирачких одбора
Председавајући је упознао присутне са одредбама члана 39. Закона о избору народних посланика и навео да су овлашћени предлагачи проглашених изборних листа за изборе за народне посланике расписане за 25. октобар 2026. године поднели предлоге за именовање чланова и заменика чланова проширеног састава бирачких одбора за спровођење избора за народне посланике расписаних за 25. октобар 2026. године за територију општине Александровац. Председавајући је отворио дискусију и поставио питање да ли има примедби на предлоге решења који су електронским путем достављени свим члановима Комисије и њиховим заменицима. 
Како се нико није јавио за реч по овој тачки дневног реда , Комисија је једногласно донела
Р Е Ш Е ЊА
о именовању чланава и заменика чланова Бирачких одбора у проширеном саставу за спровођење избора за народне посланике расписаних за 25. октобар 2026. године за бирачка места 1-61 у општини  Александровац 

Тачка 3.
Доношење Одлуке о овлашћењу члана Општинске изборне комисије општине Александровац за доношење Решења о промени члана, односно заменика члана бирачких одбора.
Председавајући је упознао присутне да је потребно да  Комсиија овласти једног члана ОИК-а да у име Општинске изборне комисије општине Александровац доноси решења о промени председника, заменика председника, члана и заменика члана  бирачких одбора у сталном и проширеном саставу по захтевима овлашћених предлагача у складу са одредбама члана 41. Закона и члана 7. Упутвства о  предлагање лица у бирачке одборе за спровођење гласања на изборима за народне посланике (пречишћен текст) (,,Службени гласник Републике Србије, број 79/26).
Како се нико није јавио за реч по овој тачки дневног реда , Комисија је једногласно донела
ОДЛУКУ
1. ОВЛАШЋУЈЕ СЕ  Далиборка Раденкковић, члан Општинске изборне комисије општине Александровац да у име Општинске изборне комисије општине Александровац доноси решења о промени председника, заменика председника, члана и заменика члана  бирачких одбора у сталном и проширеном саставу по захтевима овлашћених предлагача. 
2. Овлашћење из става 1. ове Одлуке траје до истека рока за подношење предлога за промену члана, односно заменика члана бирачког одбора у сталном и проширеном саставу, односно рока за промену председника и заменика председника бирачког одбора сходно одредби члана 7. Упутства за предлагање лица у бирачке одборе за спровођење гласања на изборима за народне посланике (пречишћен текст) (,,Службени гласник Републике Србије, број 79/26).
3. Одлука ступа на снагу даном доношења и објављује се на Веб презентацији Републичке изборне комисије. 

Тачка 4. 
Разно.
	Председавајући је упознао присутне са дописом Републичке изборне комисије и потребом з аодређивање лица које ће бити задужено за праћење излазности бирача на гласање на дан 25. октобар 2026. године са посебним освртом на одредбе Упутства о начину праћења излазности бирача на изборе. 
Како се нико није јавио за реч по овој тачки дневног реда , Комисија је једногласно донела
ОДЛУКУ
1. ОДРЕЂУЈЕ СЕ   Ненад Јозић, заменик члана Општинске изборне комисије општине Александровац да у име Општинске изборне комисије општине Александровац уноси у веб апликацију и доставља податке о излазности бирача на дан гласања 25. октобра 2026. године  на бирачким местима број 37,53 и 56. 
2. Одлука ступа на снагу даном доношења и објављује се на Веб презентацији Републичке изборне комисије. 
Других дискусија није  било . 

Након завршене дискусије,заменик  секретара Општинске изборне комисије општине Александровац Душица Тодосијевић , прочитала је записник о раду седнице Комисије одржане 14. октобра 2026. године са почетком у 13,00  часова, након чега је исти усвојен једногласно.
Председавајући  је закључио рад седнице у 14,00 сати.


Заменик секретара
Душица Тодосијевић, с.р. 
 
Председник
         Александар Ђорђевић, с.р.

